CELEX: 32020D1664
Language: lt
Date: 2020-11-09 00:00:00
Title: Komisijos įgyvendinimo sprendimas (ES) 2020/1664 2020 m. lapkričio 9 d. dėl tam tikrų laikinųjų apsaugos priemonių, susijusių su labai patogenišku H5N8 potipio paukščių gripu Vokietijoje (pranešta dokumentu Nr. C(2020) 7887) (Tekstas autentiškas tik vokiečių kalba) (Tekstas svarbus EEE)

2020 11 10   
               
               
                  LT
               
               
                  Europos Sąjungos oficialusis leidinys
               
               
                  L 374/11
               
            
         KOMISIJOS ĮGYVENDINIMO SPRENDIMAS (ES) 2020/1664
         2020 m. lapkričio 9 d.
         dėl tam tikrų laikinųjų apsaugos priemonių, susijusių su labai patogenišku H5N8 potipio paukščių gripu Vokietijoje
         
            
               (pranešta dokumentu Nr. C(2020) 7887)
            
         
         (Tekstas autentiškas tik vokiečių kalba)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 3 dalį,
         atsižvelgdama į 1990 m. birželio 26 d. Tarybos direktyvą 90/425/EEB dėl Sąjungos vidaus prekyboje tam tikrais gyvūnais ir produktais taikomų veterinarinių patikrinimų, siekiant užbaigti vidaus rinkos kūrimą (2), ypač į jos 10 straipsnio 3 dalį,
         kadangi:
         
                     (1)
                  
                  
                     paukščių gripas yra užkrečiama virusinė naminių ir kitų paukščių liga. Paukščių gripo virusų, kuriais užsikrečia naminiai paukščiai, sukelta liga būna dviejų pagrindinių formų, kurios skiriasi pagal virulentiškumą. Mažai patogeniškas virusas paprastai sukelia tik nesunkius simptomus, o labai patogeniško viruso pasekmė yra labai didelis daugelio rūšių naminių paukščių gaištamumas. Ši liga gali turėti didelį poveikį paukštininkystės sektoriaus pelningumui ir trikdo Sąjungos vidaus prekybą ir eksportą į trečiąsias šalis;
                  
               
                     (2)
                  
                  
                     nuo 2005 m. nustatyta, kad H5 potipio labai patogeniško paukščių gripo (LPPG) virusais gali užsikrėsti migruojantys paukščiai, kurie šiuos virusus gali išplatinti dideliais atstumais rudens ir pavasario migracijos metu;
                  
               
                     (3)
                  
                  
                     LPPG virusai laukiniuose paukščiuose kelia nuolatinę tiesioginio ir netiesioginio šių virusų patekimo į ūkius, kuriuose auginami naminiai ar kiti nelaisvėje laikomi paukščiai, grėsmę;
                  
               
                     (4)
                  
                  
                     kilus LPPG protrūkiui atsiranda pavojus, kad ligos sukėlėjas gali išplisti į kitus ūkius, kuriuose auginami naminiai arba kiti nelaisvėje laikomi paukščiai;
                  
               
                     (5)
                  
                  
                     Tarybos direktyvoje 2005/94/EB (3) nustatytos tam tikros prevencinės priemonės, susijusios su paukščių gripo priežiūra ir ankstyvu nustatymu, ir būtiniausios kontrolės priemonės, taikytinos kilus šios naminių arba kitų nelaisvėje laikomų paukščių ligos protrūkiui. Toje direktyvoje numatyta, kad kilus LPPG protrūkiui turi būti nustatytos apsaugos ir priežiūros zonos. Toks skirstymas į regionus taikomas siekiant visų pirma saugoti paukščių sveikatos būklę likusioje valstybės narės teritorijoje, kad į ją negalėtų patekti patogeniškas ligos sukėlėjas ir kad būtų užtikrintas ankstyvas ligos nustatymas;
                  
               
                     (6)
                  
                  
                     Vokietija neseniai patvirtino, kad savo teritorijoje aptiko H5N8 potipio LPPG virusą migruojančių ir nemigruojančių laukinių paukščiu populiacijose;
                  
               
                     (7)
                  
                  
                     be to, Vokietija neseniai pranešė Komisijai apie H5N8 potipio LPPG protrūkį savo teritorijoje viename Šiaurės Fryzijos (Nordfriesland) apskrities ūkyje, kuriame auginami naminiai ar kiti nelaisvėje laikomi paukščiai, ir nedelsdama ėmėsi priemonių, kurių reikalaujama pagal Direktyvą 2005/94/EB, įskaitant apsaugos ir priežiūros zonų nustatymą;
                  
               
                     (8)
                  
                  
                     bendradarbiaudama su Vokietija Komisija išnagrinėjo tas priemones ir įsitikino, kad šios valstybės narės kompetentingos institucijos nustatytų apsaugos ir priežiūros zonų ribos yra pakankamai toli nuo ūkio, kuriame patvirtintas ligos protrūkis;
                  
               
                     (9)
                  
                  
                     kad būtų išvengta bet kokių nereikalingų Sąjungos vidaus prekybos trikdymų ir trečiųjų šalių sudaromų nepagrįstų prekybos kliūčių, Sąjungos lygmeniu būtina skubiai apibrėžti apsaugos ir priežiūros zonas, nustatytas atsižvelgiant į LPPG Vokietijoje;
                  
               
                     (10)
                  
                  
                     todėl, kol įvyks kitas Augalų, gyvūnų, maisto ir pašarų nuolatinio komiteto posėdis, šio sprendimo priede reikėtų apibrėžti Vokietijos apsaugos ir priežiūros zonas, kuriose turi būti taikomos Direktyvoje 2005/94/EB nustatytos gyvūnų sveikatos kontrolės priemonės, ir nustatyti šio skirstymo į regionus trukmę;
                  
               
                     (11)
                  
                  
                     šis sprendimas bus persvarstytas kitame Augalų, gyvūnų, maisto ir pašarų nuolatinio komiteto posėdyje,
                  
               PRIĖMĖ ŠĮ SPRENDIMĄ:
         
            1 straipsnis
            Vokietija užtikrina, kad apsaugos ir priežiūros zonos, nustatytos pagal Direktyvos 2005/94/EB 16 straipsnio 1 dalį, apimtų bent šio sprendimo priedo A ir B dalyse išvardytas teritorijas.
         
         
            2 straipsnis
            Šis sprendimas taikomas iki 2021 m. vasario 28 d.
         
         
            3 straipsnis
            Šis sprendimas skirtas Vokietijos Federacinei Respublikai.
         
         
            Priimta Briuselyje 2020 m. lapkričio 9 d.
            
               
                  Komisijos vardu
               
               Stella KYRIAKIDES
               
                  Komisijos narė
               
            
         
         
            (1)  OL L 395, 1989 12 30, p. 13.
         
            (2)  OL L 224, 1990 8 18, p. 29.
         
            (3)  2005 m. gruodžio 20 d. Tarybos direktyva 2005/94/EB dėl paukščių gripo kontrolės Bendrijoje priemonių ir panaikinanti Direktyvą 92/40/EEB (OL L 10, 2006 1 14, p. 16).
      
      
         
            PRIEDAS
            A DALIS
            Apsaugos zona, kaip nurodyta 1 straipsnyje:
            
               Valstybė narė: Vokietija
            
            
                        Teritorija, kurią sudaro:
                     
                     
                        Taikoma iki (pagal Direktyvos 2005/94/EB 29 straipsnio 1 dalį)
                     
                  
                        
                           SCHLESWIG-HOLSTEIN
                        
                     
                  
                        
                           Landkreis Nordfriesland
                        
                        
                                    —
                                 
                                 
                                    Hallig Oland
                                 
                              
                     
                        2020 12 1
                     
                  B DALIS
            Priežiūros zona, kaip nurodyta 1 straipsnyje:
            
               Valstybė narė: Vokietija
            
            
                        Teritorija, kurią sudaro:
                     
                     
                        Taikoma iki (pagal Direktyvos 2005/94/EB 31 straipsnį)
                     
                  
                        
                           SCHLESWIG-HOLSTEIN
                        
                     
                  
                        
                           Landkreis Nordfriesland
                        
                        
                                    —
                                 
                                 
                                    Gemeinde Galmsbüll
                                 
                              
                                    —
                                 
                                 
                                    Gemeinde Dagebüll
                                 
                              
                                    —
                                 
                                 
                                    Gemeinde Ockholm
                                 
                              
                                    —
                                 
                                 
                                    Hallig Gröde
                                 
                              
                                    —
                                 
                                 
                                    Hallig Langeneß
                                 
                              
                                    —
                                 
                                 
                                    Gemeinde Wyk auf Föhr
                                 
                              
                                    —
                                 
                                 
                                    Gemeinde Wrixum
                                 
                              
                                    —
                                 
                                 
                                    Gemeinde Oevenum
                                 
                              
                     
                        2020 12 10
                     
                  
                        
                           Landkreis Nordfriesland
                        
                        
                                    —
                                 
                                 
                                    Hallig Oland
                                 
                              
                     
                        Nuo 2020 12 2 iki 2020 12 10